શહેરનું હાર્દ ગણાતો પોશ વિસ્તાર શિવરંજની સેેટેલાઇટ રોડ જંકશન પર ટ્રાફિક સતત ધમધમતો રહે છે. ચાર રસ્તા પરના આ જંકશનની નજક બીઆરટીએસ બસસ્ટેન્ડ હોવાથી હજારો લોકો દિવસભર ચાર રસ્તા નજીક આવેલી ફૂટપાથ પરથી ચાલીને રસ્તો ઓળંગે છે, પરંતુ ફૂટપાથ સાવ બેસી ગઇ છે. સરફેસ ખાડા જેવા થઇ ગયા છે. એટલું જ નહીં કેબલ કામ માટે ટર્નિંગ પર જ તંત્રએ ખાડો ખોદીને મૂકી દેતાં અકસ્માતના ભય વચ્ચે લોકોને રસ્તા પર ચાલવું પડે છે. આવા સંજોગોમાં મુખ્ય રસ્તા પરથી પસાર થતા અનેક બાબુઓને રાહદારીઓની આ મુશ્કેલી દેખાતી નહીં હોય..